Turkije

Turkije, officieêl int Turks Türkiye Cumhuriyeti (Rippebliek Turkije), is een land in West-Azië en in een stukje van Zuudoôst-Europa (deêl van Thracië). Den bevolkienge tel onheveêr 85.000.000 mins'n (2022). Den officiële landstaele is Turks. Den 'oôdstad van Turkije is Ankara en den groôste stad is Istanbul. Ut noor'n van Cyprus wor deu Turkije sins 1974 bezet 'ehouwen. 't Hrens in 't noôrn an den Zwarte Zeê, in 't noôrdwessen an Bulharije en Griek'nland, in 't noôrdoôssen an Georhië, in 't oôssen an Armenië, Aâzerbeidzjan en Iran, in 't zuudoôssen an Syrië en Irak, in 't zuden an den Middelanse Zeê en in 't wessen an den Egeïsche Zeê. Den eêste president vant huujege Turkije was Mustafa Kemal Atatürk. In den Eersten Weareldoorlog is d'r een genocide op de Armenen epleegt deu de Turken. Hierbie kwamme meer as 1,5 meljoen Armenen omme. Deêze Armeênse Genocide wor nog steêds ontkend deu Turkije. Een aor conflict wao nog aoltied nie is opgelost bin de Koerden int oôs'n vant land. Op 25 feberwari 2009 stortende vlucht 1951 van Turkish Airlines vlak voo den landieng op Schiphol neêr. Nehen van de 135 inzittenden kwammen deerbie omt leêven. Steê Groôtste steê mie inweuners (2022): Zie ok Turkieje in den gemeênte Sluus Lienks nae buten Landenweb Britannica World Factbook City Population AlleCijfers Klimaatinfo World Meteo. Org. Historiek